– I fjor var det veldig mange henvendelser på at det var umulig å få ladeplass. Nå får vi langt færre klager, sier Sture Portvik i bymiljøetaten til Dagsavisen.

Han sier etterspørselen har blitt mindre etter at kommunen innførte ladeavgift, men vedgår at det i noen bydeler er utfordring med nok ladeplasser til elbiler.

Oslo kommune har bygget 479 færre ladepunkter enn planlagt i år. Målet var 2.050 innen utgangen av 2019, men fasiten er 1.571 nye punkter.